text: ເຕືອນເປັນອຸທານຫອນ ສໍາລັບຄົນທີ່ມັກຫຼິ້ນຫວຍ Online… ລູກມືແຈ້ງຈັບແມ່ຫວຍ Online ຕົ້ມຕຸ໋ນເງິນຫຼາຍກວ່າ 1.5 ຕື້ກີບ!!! – Kuanjai Magazine
  ເຕືອນເປັນອຸທານຫອນ ສໍາລັບຄົນທີ່ມັກຫຼິ້ນຫວຍ Online… ລູກມືແຈ້ງຈັບແມ່ຫວຍ Online ຕົ້ມຕຸ໋ນເງິນຫຼາຍກວ່າ 1.5 ຕື້ກີບ!!!
  Kuanjaitaem Kuanjai page 01/06/2020 Career Advice, Home, Kuanjai Life Stlye, Money, ຂ່າວສັງຄົມ 141 Views
  ໃນວັນທີ 28 ພຶດສະພາ 2020 ນີ້ ພັທ ສອນເພັດ ວິຈິດ ຮອງຫົວໜ້າກອງບັນຊາການ ປກສ ເມືອງສີໂຄດຕະບອງ ນະຄອນຫຼວງວຽງຈັນ ໄດ້ໃຫ້ສໍາພາດຕໍ່ນັກຂ່າວວ່າ: ພາຍຫຼັງໄດ້ຮັບຄໍາຮ້ອງຟ້ອງຈາກປະຊາຊົນຈໍານວນໜຶ່ງ ເລື່ອງການສໍ້ໂກງຊັບຂອງພົນລະເມືອງ
  ຈາກນັ້ນ ເຈົ້າໜ້າທີ່ພວກເຮົາຈຶ່ງໄດ້ກວດກາ ແລະ ເກັບກໍາຂໍ້ມູນຫຼັກຖານ ເຊິ່ງເຫັນວ່າຄົບອົງປະກອບໃນການດຳເນີນຄະດີ ຈຶ່ງໄດ້ກັກຕົວນາງ ລັດສະນິພອນ ຫຼື ເຈີ້ນ, ອາຍຸ 30 ປີ, ອາຊີບຄ້າຂາຍ ຢູ່ບ້ານ ໂພນຄໍາ ເມືອງສີໂຄດຕະບອງ ນະຄອນຫຼວງວຽງຈັນ ມາດໍາເນີນການສືບສວນ.
  ນາງ ລັດສະນີພອນ ໄດ້ໃຫ້ການຍອມຮັບສາລະພາບວ່າ: ໄດ້ສໍ້ໂກງຊັບຂອງພົນລະເມືອງແທ້ ໂດຍໄດ້ເລີ່ມໂຄສະນາໂພດການຫຼິ້ນຫວຍທາງອອນລາຍລົງເຟດບຸກມາແຕ່ຕົ້ນເດືອນ ພະຈິກ 2019; ເຊິ່ງຂໍ້ຄວາມທີ່ໂພດລົງນັ້ນແມ່ນໄດ້ບອກກ່ຽວກັບການເຂົ້າຫຼິ້ນຫວຍ ແລະ ໃຫ້ດອກເບ້ຍສູງເພື່ອ ດຶງດູດຈິດໃຈຄົນມາຫຼີ້ນ ນັບແຕ່ 25 ລ້ານກີບ, 50 ລ້ານກີບ ແລະ 100 ລ້ານກີບ ເຊິ່ງເຮັດໃຫ້ມີປະຊາຊົນຫຼົ່ງເຊື່ອເປັນຈໍານວນຫຼາຍ ແລະ ໄດ້ໂອນເງິນເຂົ້າບັນຊີທະນາຄານຂອງຜູ້ກ່ຽວ.
  ຈາກນັ້ນ, ກໍໃຫ້ລູກຫວຍເປຍຫວຍໃສ່ດອກເບ້ຍ, ເມືອລູກຫວຍເປຍໄດ້ ຜູ້ກ່ຽວພັດບໍ່ຈ່າຍເງິນໃຫ້ລູກຫວຍເລີຍ; ເຊິ່ງລວມຍອດເງິນທີ່ຜູ້ກ່ຽວໄດ້ຈາກລູກຫວຍ ແມ່ນ 1.548.500.000 ກີບ; ສ່ວນເງິນທີ່ໄດ້ມາກໍ່ເອົາໄປໃຊ້ຈ່າຍໃນຊີວິດປະຈຳວັນ.
  ພັທ ສອນເພັດ ວິຈິດ ຍັງໃຫ້ຮູ້ຕື່ມອີກວ່າ: ປັດຈຸບັນຜູ້ເສຍຫາຍເຂົ້າແຈ້ງຄວາມມີທັງໝົດ 7 ຄົນ ແຕ່ຍັງມີລູກຫວຍອີກຈໍານວນ 100 ກ່ວາຄົນ ທີ່ຍັງບໍ່ໄດ້ເຂົ້າມາໃຫ້ຄໍາໃຫ້ການຕໍ່ເຈົ້າໜ້າທີ່ ສ່ວນຜົນເສຍຫາຍຍັງບໍ່ສາ ມາດປະເມີນຄ່າໄດ້.
  Previous ຢາກໃຫ້ອ່ານ!! ເຕັກນິກບໍລິຫານເວລາແບບງ່າຍໆ ເພື່ອຈັດລະບຽບໃນການເຮັດວຽກໃຫ້ງ່າຍຂຶ້ນ…
  Next ຕ້ອນຮັບວັນເດັກນ້ອຍສາກົນ 1 ມີຖຸນາ!! ພາສ່ອງ… ຄວາມສົດໄສໃນໄວລະອ່ອນຂອງຄົນບັນເທີງລາວ ແຕ່ລະຄົນມາໄກຂະໜາດໃດ???